Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส
Daily Focus - บล.ฟินันเซีย ไซรัส
21 มี.ค. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index แกว่ง Sideways ในกรอบ 1,670-1,685 จุด โดยไร้ปัจจัยใหม่เข้ามากระตุ้น กลุ่มพลังงานต้นน้ำคาดพยุงตลาดตามราคาน้ำมันดิบที่กลับมาปรับขึ้นอีกครั้ง ขณะที่สงครามระหว่างรัสเซีญ-ยูเครนยังคงดำเนินต่อเนื่อง
ส่วนปัจจัยในประเทศดูผ่อนคลายมากกว่าหลังล่าสุดศบค.ยกเลิกตรวจ RT-PCR ก่อนเดินทางเข้าไทย และคาดทยอยคลายมาตรการอย่างต่อเนื่องก่อนประกาศ COVID-19 เป็นโรคประจำถิ่นกลางปีนี้ จึงยังคงมุมมองเชิงบวกต่อหุ้น Value และ Domestic Play ที่คาดยังสามารถปรับตัวได้แข็งแรงกว่าตลาด กลุ่มที่ชอบยังคงเป็น ธนาคาร ค้าปลีก อสังหาฯ อาหารและเครื่องดื่ม การแพทย์ เป็นต้น
สำหรับหุ้นเด่นวันนี้ : M แนะนำ “ซื้อ” ราคาเป้าหมาย 62 บาท ระยะสั้นกำไรไตรมาส 1/65 จะทรงถึงปรับขึ้นจากไตรมาสก่อน เป็นราว 400-450 ล้านบาท จาก SSSG ที่บวกแรงทุกแบรนด์ ส่วนต้นทุนวัตถุดิบที่ปรับขึ้นชดเชยได้จากการปรับขึ้นราคาอาหารทำให้ Gross Margin คาดยังทรงตัวได้
ด้านประเด็นต้นทุนยังต้องติดตาม มีโอกาสปรับขึ้นราคาเพิ่มเติมหากราคาวัตถุดิบปรับขึ้นต่อเนื่องจากไม่ได้ล็อคราคาในปีนี้ อย่างไรก็ตามภาพรวมการฟื้นตัวยังแข็งแรงจากพฤติกรรมผู้บริโภคที่ค่อนข้างปกติในปัจจุบัน คาดกำไรปี 2565 โตแรงเป็น 2.2 พันล้านบาท จากฐานต่ำปีก่อน และขึ้นเป็น 2.5 พันล้านบาทในปี 2566 ใกล้เคียงก่อน COVID-19 ให้แนวรับ 53-52.50 บาท แนวต้าน 54.50//56-57 บาท